open-index/open-wikipedia-markdown huggingface dataset:
1805

[thumb|220px|right| [டிசம்பர் 2: ஆஸ்டர்லிட்ஸ் போரில் நெப்போலியன் வெற்றி]]
**1805**  (**[[ரோம எண்ணுருக்கள்|MDCCCV]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு ஞாயிற்றுக்கிழமையில் ஆரம்பமானது.

## நிகழ்வுகள்
* மார்ச் 4 - தொமஸ் ஜெபர்சன் ஐக்கிய அமெரிக்காவின் அதிபராக இரண்டாவது தடவையாகத் தேர்ந்தெடுக்கப்பட்டார்.
* ஏப்ரல் 26 - ஐக்கிய அமெரிக்காவின் கடற்படையினர் லிபியாவின் டேர்ன் நகரைக் கைப்பற்றினர்.
* மே 23 - நெப்போலியன் பொனபார்ட் இத்தாலியின் மன்னனாக முடி சூடினான்.
* ஜூன் - ஐக்கிய அமெரிக்காவுக்கும் திரிப்பொலிக்கும் இடையில் போர் முடிவடைந்தது.
* ஜூன் 11 - டிட்ராயிட் நகரம் தீயில் முழுவதுமாக அழிந்தது.
* ஜூலை 31 - இந்திய விடுதலைப் போராட்ட வீரர் தீரன் சின்னமலை பிரித்தானியரால் தூக்கிலிடப்பட்டார்.
* அக்டோபர் 17 - நெப்போலியப் போர்கள்: ஊல்ம் நகரில் இடம்பெற்ற சமரில் ஆஸ்திரியப் படையினர் நெப்போலியன் பொனபார்ட்டின் படைகளிடம் வீழ்ந்தன.
* டிசம்பர் 2 - நெப்போலியப் போர்கள்: நெப்போலியன் பொனபார்ட்டின் தலைமையிலான பிரெஞ்சுப் படைகள் ரஷ்ய-ஆஸ்திரியக் கூட்டுப் படைகளை ஆஸ்டர்லிட்ச் என்ற இடத்தில் இடம்பெற்ற போரில் வென்றனர்.

## நாள் அறியப்படாத நிகழ்வுகள்
* சுவீடன் பிரான்ஸ் மீது போரை அறிவித்தது.
* பாரிசில் கே. சான்செல் என்பவர் முதன் முதலாக தானே பற்றி எரியும் தீக்குச்சிகளைக் கண்டு பிடித்தார்.

## தொடர் நிகழ்வுகள்
* நெப்போலியப் போர்கள் (1799-1815)

## இலங்கையின் பிரித்தானிய ஆளுனர்கள்
* சேர் தொமஸ் மெயிட்லண்ட் (1805)

## பிறப்புகள்
* டிரிஃக்லெ, கணிதயியலாளர். (இ. 1859)
* ஏப்ரல் 2 &ndash; ஆன்சு கிறித்தியன் ஆன்டர்சன், டேனிய எழுத்தாளர் (இ. 1875)
* டிசம்பர் 23 &ndash; இரண்டாம் யோசப்பு இசுமித்து, அமெரிக்க ஞானி. (இ. 1844)
## இறப்புகள்
* மே 7 &ndash; வில்லியம் பெட்டி, ஐக்கிய இராச்சியத்தின் பிரதமர் (பி. 1737)
* சூலை 31 - தீரன் சின்னமலை, விடுதலைப் போராட்ட வீரர் (பி. 1756)
* அக்டோபர் 21 &ndash; ஹோரஷியோ நெல்சன், பிரித்தானிய கடற்படை அதிகாரி. (போரில் இறந்தார்) (பி. 1758)

## 1805 நாற்காட்டி

## மேற்கோள்கள்

பகுப்பு:1805
மூலைவிட்டம்

right|220px
ஒரு பல்கோணம் அல்லது பன்முகியின் அடுத்தடுத்து இல்லாத இரு மூலைகளை இணைக்கும் கோடு **மூலைவிட்டம்** எனப்படும். சில இடங்களில் மேல்நோக்கியோ கீழ்நோக்கியோ உள்ள சாய் கோடுகளையும் மூலை விட்டம் குறிக்கும். வடிவவியல் தவிர்த்து, ஓர் அணியின் குறுக்குக் கோட்டில் உள்ள உருப்படிகளையும் மூலை விட்டம் குறிக்கும்.

பகுப்பு:வடிவவியல்
தூனிஸ்

**தூனிஸ்** (அரபு மொழி: تونس) துனீசியாவின் தலைநகரமும் மிகப்பெரிய நகரமும் ஆகும். நடுநிலக் கடலின் கரையில் அமைந்த இந்நகரில் 728,453 மக்கள் வசிக்கின்றனர்.

## மேற்கோள்கள்


பகுப்பு:துனீசியா
பகுப்பு:ஆப்பிரிக்கத் தலைநகரங்கள்
ஆபெலிசோரஸ்

**ஆபெலிசோரஸ்** (; "ஆபெல்லின் பல்லி") என்பது, ஆபேலிசோரிட் தேரோபொட் தொன்மாவின் ஒரு பேரினம். இது இன்றைய தென்னமெரிக்காவின் கிரீத்தேசியக் காலப்பகுதியைச் சேர்ந்தது. இது ஊனுண்ணும் இருகாலி விலங்கு. இதன் மண்டையோட்டின் ஒரு பகுதியை மட்டும் கொண்டே இது பற்றி அறியப்பட்டு இருப்பினும் இது 7 தொடக்கம் 9 மீட்டர் வரை நீளம் கொண்டதாக இருந்திருக்கும் எனக் கருதப்படுகிறது.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆப்ரிக்ட்டோசோரஸ்

**ஆப்ரிக்ட்டோசோரஸ்** (; "விழிப்பான பல்லி") என்பது, ஹெட்ரோடொண்டோசோரிட் தொன்மாவின் ஒரு பேரினம். இது இன்றைய தென்னாபிரிக்காவின் ஜுராசிக் காலப்பகுதியைச் சேர்ந்தது. இது தாவரம் உண்ணும் விலங்கு. இது 1.2 மீட்டர் (4 அடி) வரை நீளம் கொண்டதாகவும் 45 கிலோகிராம் (100 இறாத்தல்) எடையும் கொண்டதாக இருந்திருக்கும் எனக் கருதப்படுகிறது.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆப்ரோசோரஸ்

*ஆப்ரோசோரஸ்*' (; 'delicate பல்லி') மாக்குரோனேரியா சோரோபொட் தொன்மா இனம். இது இன்றைய ஆசியாவின் நடு ஜூராசிக் காலப்பகுதியைச் சேர்ந்தது. இது சீனாவின் சிச்சுவான் மாகாணத்தில் உள்ள தாஷன்பு கல் அகழிடத்தில் கண்டுபிடிக்கப்பட்ட பல டயனோசோர் புதைபடிவங்களுள் ஒன்று. பல சோரோபோட்டுகளைப் போலவே ஆப்ரோசோரசும் நாலுகாலியும், தாவர உண்ணியும் ஆகும். ஒரு பொதுவான சோரோபோட்டு அளவுக்கு இது பெரியது அல்ல. இதன் நீளம் 9 மீட்டருக்கு (30 அடி) மேல் அதிகம் இருப்பதில்லை. இதன் தலை பெட்டிபோல் இருப்பதுடன், அதன் மேல் மூக்குத் துளைகளைக் கொண்ட எலும்புப் புடைப்புக் காணப்படும்.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆகாந்தோஃபோலிஸ்

**ஆகாந்தோஃபோலிஸ்** () (*முள்ளந்தண்டுச் செதில்கள்* என்னும் பொருள் கொண்டது) என்பது ஒரு ஆங்கிலோசோரிட் தொன்மாப் பேரினத்தைச் சேர்ந்த விலங்கு. நோடோசோரிடீ குடும்பத்தைச் சேர்ந்த இந்த விலங்கு சுமார் 100 மில்லியன் ஆண்டுகளுக்கு முந்திய தொடக்க கிரேத்தீசியக் காலப்பகுதியில் வாழ்ந்தது. இதன் பெயர் இதன் உடலில் பாதுகாப்புக்காக அமைந்துள்ள செதில் போன்ற அமைப்புக்களைக் குறித்து ஏற்பட்டது. இது நாலுகாலியும், தாவர உண்ணியும் ஆகும். இது 3 தொடக்கம் 5.5 மீட்டர் (10 - 18 அடி) நீளமும் 380 கிலோகிராம் (840 இறாத்தல்) எடையும் கொண்டதாக இருந்திருக்கும் என மதிப்பிடப்பட்டு உள்ளது.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆக்கிலூசோரஸ்

**ஆக்கிலூசோரஸ்** (typically ,எனினும்,  என்ற கருத்தும் உள்ளது.) என்பது செண்ட்ரோசோரினீ செராடொப்சிட் தொன்மா எனும் பேரினத்தைச் சேர்ந்தது. இது இன்றைய வட அமெரிக்காவின் பிந்திய கிரேத்தேசியக் காலத்தைச் சேர்ந்தது. நாகுகாலியும், தாவர உண்ணியுமான இதற்கு கிளிக்கு உள்ளது போன்ற அலகு அமைந்துள்ளது. ஆறு மீட்டர்கள் வரை மொத்த நீளம் கொண்ட இது ஒரு நடுத்தர அளவுள்ள செராடொப்சிய விலங்கு ஆகும்.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆக்கிலூபேட்டர்

**ஆக்கிலூபேட்டர்** (; "ஆக்கைல்ஸ்' போராளி/வீரன்") என்பது, டிரோமியோசோரிட் தேரோபோட் தொன்மா என்னும் பேரினத்தைச் சேர்ந்தது. இது தற்போதைய மங்கோலியாவின் கிரீத்தேசியக் காலத்தைச் சேர்ந்தது. இது ஒரு இருகாலி, இரைகொல்லியாக இருக்கலாம் எனக் கருதப்படுகிறது. இதன் பின் காலில் உள்ள இரண்டாம் விரலின் அரிவாள் வடிவிலான நகங்களைப் பயன்படுத்தி இது இரைகளை வேட்டையாடும். இது ஒரு பெரிய டிரோமியோசோரிட் ஆகும். இதன் நீண்ட மூக்கிலிருந்து வால் வரையான நீளம் 15 தொடக்கம் 20 அடிகள் வரை இருக்கும்.

இதன் பொதுப் பெயர் டிரோஜான் போரின் கிரேக்க வீரனான *ஆக்கைல்ஸ்* என்பவனுடைய பெயரும், *போராளி* அல்லது *வீரன்* எனப் பொருள்படும் மங்கோலியச் சொல்லான *பேட்டர்* என்பதும் சேர்ந்து உருவானது.

## இவற்றையும் பார்க்கவும்
*தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆக்ரோகாந்தோசோரஸ்

**ஆக்ரோகாந்தோசோரஸ்** (Acrocanthosaurus) ( or ak-ro-KAN-tho-*SAWR*-us; பொருள்: 'உயர்ந்த-முதுகெலும்புப் பல்லி') என்பது அலோசோரிட் தேரோபோட் தொன்மாப் பேரினத்தைச் சேர்ந்த விலங்கு ஆகும். இவை தற்போதைய வட அமெரிக்காவில் ஏறத்தாழ 125 தொடக்கம் 100 மில்லியன் ஆண்டுகளுக்கு முன் வரை நடுக் கிரேத்தேசியக் காலத்தில் வாழ்ந்தன. பல தொன்மாப் பேரினங்களைப் போலவே *ஆக்ரோகாந்தோசோரஸ்*, *ஆ. ஆதோகென்சிஸ்* என்னும் ஓரே ஒரு இனத்தை மட்டுமே உள்ளடக்கியுள்ளது. இதன் பற்களாகக் கருதப்படுவன கிழக்குப் பகுதியில் மேரிலாந்தில் கண்டுபிடிக்கப்பட்டு இருப்பினும், புதைபடிவ எச்சங்கள், பெரும்பான்மையாக ஐக்கிய அமெரிக்காவில், ஒக்லஹோமா, டெக்சாஸ் ஆகிய மாநிலங்களிலேயே காணப்பட்டுள்ளது.

*ஆக்ரோகாந்தோசோரஸ்*, ஒரு இருகாலி, இரைகொல்லி ஆகும். இதன் பெயர் குறிப்பதைப் போலவே இதற்கு உயர்ந்த முள்ளந்தண்டுகள் காணப்படுகின்றன. இது மிகப்பெரிய தேரோப்பொட்டுகளில் ஒன்றாகும். இதன் நீள 12 மீட்டர் (40 அடி) வரை இருக்கும். இவை சுமார் 2.40 மெட்ரிக் தொன்கள் வரை எடையும் கொண்டவை.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆலமோசோரஸ்

**ஆலமோசோரஸ்** (; பொருள்: "ஆலமோ பல்லி") என்பது டைட்டானோசோரியா சோரோபோட் டயனோசோர் பேரினத்தைக் குறிக்கும். இவை இன்றைய வட அமெரிக்காவின் பிந்திய கிரீத்தேசஸ் காலத்தில் வாழ்ந்தன. இது ஒரு பெரிய நாலுகாலி, தாவர உண்ணி ஆகும். இவை 16 மீட்டர் (53 அடி) வரை நீளமும், 33 தொன்கள் (30 மெட்ரிக் தொன்) வரை எடையும் கொண்டவை. *ஆலமோசோரஸ்* ஏனைய சோரோப்பொட்டுகளைப் போலவே நீண்ட கழுத்தும், நீண்ட வாலும் கொண்டவை.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆல்பேர்ட்டோசோரஸ்

**ஆல்பேர்ட்டோசோரஸ்** (; meaning "ஆல்பேர்ட்டா பல்லி") என்பது தைரனோசோரிட் தேரோபோட் தொன்மா பேரினத்தைக் குறிக்கும். இவை  இன்றைய மேற்கு வட அமெரிக்காவில் 70 மில்லியன் ஆண்டுகளுக்கு முற்பட்ட பிந்திய கிரேத்தாசியக் காலத்தில் வாழ்ந்தன. இதன் இனவகையான *ஆ. சார்க்கோ ஃபேகஸ்* இன்றைய கனடாவின் மாகாணமான ஆல்பேர்ட்டாவுக்குள் அடங்கியுள்ளது. இதனாலேயே இம் மாகாணத்தின் பெயர் இப் பேரினத்துக்கு வழங்கப்பட்டுள்ளது. இந்தப் பேரினத்துக்குள் அடங்கும் இனங்கள் குறித்து அறிவியலாளரிடையே கருத்து வேற்றுமை காணப்படுகின்றது.

ஒரு *தைரனோசோரிட்* என்றவகையில் *ஆல்பேர்ட்டோசோரஸ்* ஒரு இருகாலி, இரைகொல்லி ஆகும். இதற்கு மிகச் சிறிய இரு விரல்கள் கொண்ட முன்னங்கைகளும், பெரிய தலையும், பல கூரிய பற்களும் அமைந்துள்ளன. இது இதன் சூழலின் உணவுச் சங்கிலியின் உச்சியில் இருந்திருக்கும் எனக் கருதப்படுகிறது.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
மூட்டைப் பூச்சி

**மூட்டைப் பூச்சி** ஒரு மிகச்சிறிய இரவுநேர பூச்சியாகும். இதை பொதுவாக மனித அல்லது வெப்ப இரத்த பிராணிகளின் இரத்தத்தை குடித்து வாழும் உயிரினம். இவை பொதுவாக படுக்கைகள், மரப்பொருட்களின் இடுக்குகளில் வாழ்கின்றன.

## வகைகள்
பொதுவான மூட்டைப்பூச்சி வகையான (*Cimex lectularius*) மனிதன் வாழும் சூழ்நிலைகளில் வாழும். மித வெப்பமண்டல பிரதேசங்களில் உலகம் முழுதும் வாழும் இவை மனித இரத்தத்தைப் பருகி உயிர் வாழ்பவை. மற்றொரு வகை (*Cimex hemipterus*) வெப்பமண்டல பகுதிகளில் வாழ்பவை. இவை மனிதன் மட்டுமின்றி, பறவைகளையும், வௌவால்களையும் தாக்கக் கூடியவை. மேற்கு ஆப்பிரிக்க மற்றும் தென் அமெரிக்க பகுதிகளில் காணக்கூடிய வகை(*Leptocimex boueti*) வௌவால்களையும் மனிதனையும் தாக்குபவை. *Cimex pilosellus* மற்றும் *Cimex pipistrella* என்ற இரண்டு வகையானவை பொதுவாக வௌவால்களை அதிகமாக தாக்க கூடியவை. வட அமெரிக்காவில் வாழும் (*Haematosiphon inodora*) வகை மூட்டைப்பூச்சிகள் பொதுவாக பறவைகளைத் தாக்குபவை.

## உடலமைப்பு
வளர்ந்த மூட்டைப்பூச்சி சிவந்த அரக்கு நிறத்தில் தட்டையாக, முட்டை வடிவத்தில் இறக்கையில்லா உடலமைப்பினைக் கொண்டது. மிக நுண்ணிய முடிகளை உடல் முழுதும் கொண்டிருக்கும். 4-5 மிமீ வரை நீளம் வரை வளரும். புதிதாய் முட்டை பொரித்த மூட்டைப்பூச்சிகள் வெளிறிய நிறத்தில் ஒளிபுகும் வண்ணம் தோலைக் கொண்டதாக இருக்கும். மூட்டைப்பூச்சிகளை மனிதக்கண்களால் காணமுடியாது என்ற தவறானதொரு நம்பிக்கை உண்டு.

## உண்ணும் முறைகள்
பொதுவாக மற்ற உணவு ஏதும் கிடைக்காத பட்சத்தில்தான் மனித இரத்தத்தைக் குடிக்க முயல்கின்றன. மனிதன் வெளியிடும் கார்பன்-டை-ஆக்ஸைடு, உறங்கும்போது வெளிப்படும் வெப்பம் போன்றவை இவற்றை மனிதனிடம் ஈர்க்கின்றன.

இப்பூச்சிகள் இரத்தத்தை உறிவதற்கு மனிதனின் சதையில் இரண்டு குழல்களை செலுத்துகின்றன. ஒரு குழல் மூலம் தனது உமிழ்நீரை செலுத்திட, அதில் வலியை மறக்கடிக்கச் செய்யும் இரசாயனங்கள் இருப்பதால், அவை கடிக்கும் வலியினை மனிதன் உணருவதில்லை. ஏறத்தாழ ஐந்து நிமடத்திற்கு இரத்தத்தை உறிஞ்சிய பின், அவை தமது இருப்பிடத்திற்கு சென்று பதுங்கிக் கொள்கின்றன.

## மனிதனுக்கு ஏற்படக் கூடிய உடல்நலக் கேடுகள்
இவை கடிப்பதால், மனிதன் தோலில் அரிப்புகளும், ஒவ்வாமையால் ஏற்படும் தோல் தொடர்பான வியாதிகளும் ஏற்பட வாய்ப்புண்டு.

## மேற்கோள்கள்

பகுப்பு:பூச்சிகள்
பகுப்பு:கடிக்கும் பூச்சிகள்
இந்தியாவின் மாணவர்களின் இஸ்லாமிய இயக்கம்

**இந்தியாவின் மாணவர்களின் இஸ்லாமிய இயக்கம்** (Students' Islamic Movement of India) அல்லது **சிமி** (SIMI) 1977இல் அலிகர், உத்தரப் பிரதேசத்தில் தொடங்கப்பட்ட இஸ்லாமிய அமைப்பு ஆகும். இந்தியாவை மேற்கின் செல்வாக்கத்திலிருந்து விடுதலை செய்து இஸ்லாமிய சமூகத்தை படைப்பு இந்த இயக்கத்தின் நோக்கம் ஆகும். இந்திய அரசு இவ்வியக்கத்தை தீவிரவாத இயக்கம் என்று குறிப்பிட்டு 2002இல் தடை செய்துள்ளது. இவ்வியக்கம் அல் கைதாவை சேர்ந்து இருக்கிறது என்று இந்திய அரசு நம்புகிறது.

2008இல் சிமி இந்தியன் முஜாகிதீன் என்று பெயர் மாற்றியுள்ளது என்று இந்திய அறிவு மையம் (National Inteligence Agency (NIA) கூறியுள்ளது. இந்திய முஜாஹிதீன் இயக்கம் 2008இல் ஜெய்ப்பூர், பெங்களூர், அகமதாபாத் ஆகிய நகரங்கள் மீது தாக்குதல் செய்தது என்று கூறியுள்ளது.

## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இசுலாமிய அமைப்புகள்
பகுப்பு:இந்தியாவில் இசுலாம்
பகுப்பு:இந்தியாவில் தடைசெய்யப்பட்ட அமைப்புகள்
ஆல்பேர்ட்டாசெராட்டொப்ஸ்

**ஆல்பேர்ட்டாசெராட்டொப்ஸ்** (பொருள்: *ஆல்பேர்ட்டா கொம்புள்ள முகம்*) என்பது செண்ட்ரோசோரின் கொம்புள்ள தொன்மாப் பேரினம் ஆகும். இது, அல்பேர்ட்டா கனடாவில் உள்ள நடுக் கம்பானியக் காலத்தைச் சேர்ந்த மேல் கிரீத்தேசிய ஓல்ட்மான் உருவாக்கத்திலும், அமெரிக்காவின் மொண்டானாவில் உள்ள ஜூடித் ஆற்று உருவாக்கத்திலும் காணப்பட்டது. இது ஆகஸ்ட் 2001 இல் கண்டுபிடிக்கப்பட்ட ஒரு முழுமையான மண்டையோட்டில் (TMP.2001.26.1) இருந்தே அறியப்படுகிறது.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
கிரீத்தேசியக் காலம்

**கிரீத்தேசியம்** அல்லது **கிரீத்தேசியக் காலம்** (, கலைச்சொல் கற்பொடிக் காலம்) என்பது ஜூராசிக் காலத்தின் (&nbsp;மில்லியன் ஆண்டுகளுக்கு முன்) முடிவிலிருந்து பலியோசீன் காலத் (&nbsp;Ma) தொடக்கம் வரையான நிலவியல் காலப் பகுதியையும், முறைமையையும் குறிக்கும். இதுவே மெசோசோயிக் ஊழியின் கடைசி காலப் பகுதியாகும். 80 மில்லியன் ஆண்டுகளைக் கொண்ட இக் காலப்பகுதியே  பனரோசோயிக் பேருழியின் மிக நீண்ட காலப் பகுதியும் ஆகும். கிரீத்தேசியக் காலத்தின் பின் எல்லை, மெசோசோயிக் மற்றும் புதுஉயிர் ஊழி ஊழிகளுக்கு இடையிலான எல்லையையும் குறிக்கிறது.

கிரீத்தேசியம் என்பதைக் குறிக்கும் ஆங்கிலச் சொல்லான *Cretaceous* என்பது இலத்தீன் மொழியில்  சுண்ணக்கட்டியைக் குறிக்கும் *creta*  என்பதிலிருந்து பெறப்பட்டதாகும். இது 1822 ஆம் ஆண்டு  பெல்சிய நிலவியலாளர் ஜீன் டி அலோய் அவர்களால் பரிஸ் பள்ளத்தாக்கில் காணப்பட்ட பாறை அடுக்கைப் பயன்படுத்தி முதலாவதாக தனிக் காலமாக அடையாளப்படுத்தப்பட்டது. ஐரோப்பா முழுவதும் செறிவாகக் காணப்படும் பின் கிரீத்தேசியக் காலத்தைச் சேர்ந்த சுண்ணக்கல் படிவுகள் காரணமாக இப்பெயர் இடப்பட்டது.

Image:FaringdonCobble.JPG|Numerous borings in a Cretaceous cobble, Faringdon, England; these are excellent examples of fossil bioerosion.
Image:Cretaceous_hardground.jpg|Cretaceous hardground from டெக்சஸ் with encrusting ஆளி (மெல்லுடலி) and borings.  The scale bar is 1.0&nbsp;cm.


## மேற்கோள்கள்
* 
* Neal L Larson, Steven D Jorgensen, Robert A Farrar and Peter L Larson. *Ammonites and the other Cephalopods of the Pierre Seaway*. Geoscience Press, 1997.
* Ogg, Jim; June, 2004, *Overview of Global Boundary Stratotype Sections and Points (GSSP's)* http://www.stratigraphy.org/gssp.htm Accessed April 30, 2006.
* Ovechkina, M.N. and Alekseev, A.S. 2005. Quantitative changes of calcareous nannoflora in the Saratov region (Russian Platform) during the late Maastrichtian warming event. *Journal of Iberian Geology* **31** (1): 149-165. PDF
*  — detailed coverage of various aspects of the evolutionary history of the insects.
* Skinner, Brian J., and Stephen C. Porter.  *The Dynamic Earth:  An Introduction to Physical Geology.*  3rd ed.  New York:  John Wiley & Sons, Inc., 1995.  }
* Stanley, Steven M. *Earth System History.* New York: W.H. Freeman and Company, 1999. 
* Taylor, P.D. and Wilson, M.A., 2003. Palaeoecology and evolution of marine hard substrate communities. Earth-Science Reviews 62: 1-103.http://www.wooster.edu/geology/Taylor%26Wilson2003.pdf 

## குறிப்புகள்

## வெளியிணைப்புகள்

* UCMP Berkeley Cretaceous page
* Bioerosion website at The College of Wooster 

பகுப்பு:நிலவியல் காலங்கள்
ஆடமந்திசோரஸ்

**ஆடமந்திசோரஸ்** ( A-da-MAN-ti-SAWR-us; "ஆடமந்தினா பல்லி") என்பது, டைட்டனோசோரியா சோரோப்பொட் தொன்மாப் பேரினத்தைக் குறிக்கும். இது தற்போதைய தென்னமெரிக்காவில் பிந்திய கிரீத்தேசியக் காலத்தைச் சேர்ந்தது. இது,அதன் ஆறு வால் எலும்புகளைக் கொண்டே அறியப்பட்டுள்ளது. ஆனால், ஒரு சோரோப்பொட் என்பதால் இது நீண்ட கழுத்தையும், நீண்ட வாலையும் கொண்ட ஒரு பெரிய விலங்கு என ஊகிக்கலாம். வேறு பகுதிகளையும் கண்டெடுத்தால் மட்டுமே இதன் உருவம் பற்றி நிச்சயமாகக் கூறமுடியும்.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
ஆடாசோரஸ்

*'ஆடாசோரஸ்* ( (AH-dah-SAWR-us); "ஆடாவின் பல்லி") என்பது, டிரோமியோசோரிட் தேரோப்போட் தொன்மாப் பேரினத்தைக் குறிக்கும். இது, இன்றைய மத்திய ஆசியாவின் கிரீத்தேசியக் காலத்தைச் சேர்ந்தது. இது இதன் பின்னங்கால்களில் அரிவாள் வடிவிலான வளைந்த நகங்களுடன் கூடிய ஒரு சிறிய இருகாலி, ஊனுண்ணி ஆகும். ஒரு வளர்ந்த விலங்கு 2.5 மீட்டர் (8 அடி) நீளம் இருக்கக்கூடும்.

மங்கோலியாவின் தேசியப் பழங்கதைகளில் *ஆடா* என்பது ஒரு தீய ஆவியாகும். இச் சொல்லுடன் பல்லி என்னும் பொருள் கொண்ட கிரேக்கச் சொல்லான *சோரஸ்* என்பதையும் சேர்த்து இதற்குப் பெயரிடப்பட்டு உள்ளது. இந்தப் பேரினத்திலுள்ள ஒரே இனமான *ஆ. மங்கோலியென்சிஸ்* என்பதற்கு அது கண்டுபிடிக்கப்பட்ட இடமான மங்கோலியாவின் பெயர் வழங்கப்பட்டுள்ளது.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
அகுஜாசெராடாப்ஸ்

**அகுஜாசெராடாப்ஸ்** (Agujaceratops) (பொருள்: *அகுஜாவில் இருந்து கொம்புள்ள முகம்*) என்பது, புதிதாக வகைப்படுத்தப்பட்ட, செராடாப்சியா தொன்மாப் பேரினம் ஆகும். முன்னர் 1989 இல் லெஹ்மன் என்பவரால் விபரிக்கப்பட்டு *சாஸ்மோசோரஸ் மாரிஸ்கலென்சிஸ்* என அறியப்பட்டது. 2006 இல், லூக்காசும், சலிவனும் ஹண்ட்டும் இதனைப் புதிய பேரினத்துக்கு மாற்றியுள்ளனர். இதன் புதை படிவங்கள் கிடைத்த இடங்களை ஆராய்ந்த லெஹ்மன், அங்குள்ள படிவுகளை வைத்து *அகுஜாசெரடாப்சுகள்* சதுப்பு நிலங்களில் வாழ்ந்திருக்கக் கூடும் எனக் கூறுகிறார். இவை சுமார் 70-83 மில்லியன் ஆண்டுகளுக்கு முற்பட்ட பிந்திய கிரீத்தேசஸ் காலத்தின் கம்பானியக் காலப் பகுதியில் வாழ்ந்தன.

## மேற்கோள்கள்

## இவற்றையும் பார்க்கவும்
* தொன்மாக்கள் பட்டியல்

பகுப்பு:தொன்மாக்கள்
ஈயோலோசோரஸ்

**ஈயோலோசோரஸ்** (; "ஈயலூவின் பல்லி") என்பது டைட்டானோசோரியா,சோரோப்போட் தொன்மாப் பேரினத்தைக் குறிப்பிடுகிறது. இது இன்றைய தென்னமெரிக்காவில் பிந்திய கிரீத்தேசியக் காலத்தைச் சேர்ந்தது. பிற பல சோரோப்போட்டுகளைப் போலவே இது, நீளமான கழுத்தையும், வாலையும் கொண்ட நாலுகால் தாவர உண்ணி ஆகும். இதன் எச்சங்கள் முழுமை அற்றவை இதனால் இதன் நீளத்தைத் துல்லியமாகக் கூற முடியாவிட்டாலும், மதிப்பீடுகளின்படி இது 14 மீட்டர் (45 அடி) நீளம் கொண்டதாக இருக்கக் கூடும் எனத் தெரிகிறது.

## இவற்றையும் பார்க்கவும்
* தொன்மாக்கள் பட்டியல்

பகுப்பு:தொன்மாக்கள்
ஹர்கத்-உல்-ஜிகாத்-அல்-இஸ்லாமி

**ஹர்கத்-உல்-ஜிகாதி-அல்-இஸ்லாமி** (அரபு: حركة الجهاد الإسلامي) அல்லது **ஹூஜி**, தமிழ் மொழிப்பெயர்ப்பு *இஸ்லாமிய புனித போர் இயக்கம்* தெற்காசியாவில் ஒரு சுணி இஸ்லாமிய போராட்டக் குழுமம் ஆகும். 1984இல் தொடங்கிய இக்குழுமம் 2005இல் வங்காளதேசத்தால் தடை செய்யப்பட்டுள்ளது. 1990களில் அமெரிக்கா இக்குழுமத்தை தீவிரவாதக் குழுமம் என்று குறிப்பிட்டது.

டாலிபான் போல் அடிப்படைவாதி இஸ்லாமிய சமூகத்தை தொடக்கவேண்டும் என்பது இந்த அமைப்பின் ஒரு நோக்கம். காஷ்மீரை இந்தியாவிலிருந்து விடுதலை செய்து பாகிஸ்தானை இணைக்கவேண்டும் என்று இந்த அமைப்பின் நோக்கம்.

இந்தியாவில் 2006 வாரணாசி குண்டுவெடிப்புகள் நிகழ்வை இந்த அமைப்பு செய்துள்ளது. மேலும் 2008 அகமதாபாத் தொடர் குண்டுவெடிப்புகள் மற்றும் வேறு சில வன்முறை நிகழ்வுகளில் உட்படுத்து இருந்திருக்கலாம் என்று தெரிவித்துள்ளது.
## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இசுலாமிய அமைப்புகள்
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்
ஈஜிப்டோசோரஸ்

**ஈஜிப்டோசோரஸ்** ( பொருள்: 'எகிப்தின் பல்லி') என்பது, சுமார் 95 மில்லியன் ஆண்டுகளுக்கு முந்திய நடு மற்றும் பிந்திய கிரீத்தேசியக் காலத்தில் ஆபிரிக்காவில் வாழ்ந்ததாகக் கருதப்படும் ஒரு தொன்மாப் பேரினம் ஆகும். இந்த நாலுகாலி சோரோப்போட் ஒரு தாவர உண்ணி ஆகும். இதன் புதைபடிவங்கள் எகிப்து, நைகர் மற்றும் பல சகாரா பாலைவனப் பகுதிகளில் காண்டுபிடிக்கப் பட்டுள்ளது. அறியப்பட்ட எல்லா எடுத்துக் காட்டுகளும் 1939 ஆம் ஆண்டுக்கு முன்னர் கண்டுபிடிக்கப் பட்டவை. புதைபடிவங்கள் ஒன்றான மியூனிச் நகரில் வைக்கப்பட்டிருந்தன. ஆனால், 1944 இல் இரண்டாம் உலகப் போரின் போது நேச நாட்டுப் படைகளின் குண்டு வீச்சினால் இது வைக்கப்பட்டிருந்த அருங்காட்சியகம் அழிந்தபோது இப் புதைபடிவங்களும் காணாமல் போய்விட்டன.

## இவற்றையும் பார்க்கவும்
* தொன்மாக்கள் பட்டியல்

## மேற்கோள்கள்

பகுப்பு:தொன்மாக்கள்
விடத்தல் தீவு கடற்புலிகள் தளம் வீழ்ச்சி

கடற்புலிகளின் முக்கிய ஒரு தளம் அமைந்திருந்த விடத்தல் தீவு பகுதி ஜூலை 16 அன்று இலங்கை இராணுவத்தினர் தமது கட்டுப்பாட்டுக்குள் கொண்டு வந்தனர்.  தமிழீழ விடுதலைப் புலிகள் **விடத்தல் தீவு கடற்புலிகள் தளம் வீழ்ச்சியை** தந்திரோபாயமான பின்வாங்கல் எனக் குறிப்பிட்டிருந்தாலும், இது ஒரு முக்கிய மீளமுடியா பின்வாங்கலே என சில இராணுவ ஆய்வாளர்கள் கருத்து தெரிவித்து உள்ளார்கள்.    

## இவற்றையும் பார்க்க
* இலங்கை இனப்பிரச்சினைக் காலக்கோடு

## மேற்கோள்கள்


## வெளி இணைப்புகள்
* Tamil Tiger sea base 'captured' - பிபிசி

பகுப்பு:ஈழப்போரில் இலங்கை இராணுவத்தினரின் தாக்குதல்கள்
த டார்க் நைட் (திரைப்படம்)

***த டார்க் நைட்*** (The Dark Knight) 2008இல் வெளிவந்த ஆங்கிலத் திரைப்படமாகும்.  கிறிஸ்டோபர் நோலனால் எழுதி தயாரித்து இயக்கப்பட்டது. பிரபல வரைபட நாயகன் பாட்மானின் திரைப்படத் தழுவலாகும். 2005இல் வெளிவந்த பேட்மேன் பிகின்ஸ்சின் தொடர்ச்சியாகும். இத்திரைப்படத்திற்கு தொடர்ச்சியாக த டார்க் நைட் ரைசஸ் திரைப்படம் 2012 சூலை மாதம் வெளிவந்தது.

சூலை 16 2008 இல் இத்திரைப்படம் ஆஸ்திரேலியாவில் வெளியிடப்பட்டது.

## நடிகர்கள்
* **[[கிரிஸ்டியன் பேல்]]**: **பாட்மான்**/**புரூஸ் வெய்ன்**, கோடீஸ்வரர், கதையின் நாயகர். காத்தம் (Gotham) நகரின் குற்றவாளிகளுக்கு எதிராக சண்டை போடுகிறார். காத்தம் மக்களுக்கு பாட்மானும் புரூஸ் வெய்னும் ஒன்று என்று தெரியாது. இத்திரைப்படத்தின் முன்வந்த பேட்மேன் பிகின்ஸ் திரைப்படத்திலும் கிரிஸ்டியன் பேல் பாட்மான் பாத்திரத்தில் நடித்துள்ளார்.
* **[[ஹீத் லெட்ஜர்]]**: **ஜோக்கர்**, குற்றவாளி, திரைப்படத்தின் முக்கிய கெட்டவன். முகத்தில் கோமாளி வேடம் போட்டு காத்தம் நகரில் குற்றங்கள் செய்கிறார்.
* **ஏரன் எக்ஹார்ட்**: **ஹார்வி டென்ட்**/**டூ-பேஸ்**, மாவட்ட வழக்கறிஞர் (District Attorney). காத்தமின் குற்றவாளிகளை கைது செய்து சட்ட நடவடிக்கை எடுகிறார். 
* **[[மார்கன் ஃபிரீமன்]]**: **லூசியஸ் பாக்ஸ்**, புரூஸ் வெய்னின் "வெய்ன் எண்டர்பிரைஸஸ்" நிறுவனத்தின் தொழிலதிபர். பாட்மான் பயன்படுகிற பாட்மொபீல் (Batmobile) வண்டி, ஆயுதங்கள், கருவிகளை தயார்செய்கிறார்.
* **மேகி ஜிலன்ஹால்**: **ரேச்சல் டாஸ்**, துணை மாவட்ட வழக்கறிஞர். இளமையில் புரூஸ் வெய்னின் தோழி. பேட்மேன் பிகின்ஸ் திரைப்படத்தில் கேட்டி ஹோம்ஸ் இந்த பாத்திரத்தில் நடித்துள்ளார்.
* **[[கேரி ஓல்ட்மன்]]**: **ஜேம்ஸ் கோர்டன்**, காவல்துறை ஆணையர். காத்தம் நகரில் ஊழல் செய்யாத காவல்துறையினர்களில் ஒன்றாவார். 
* **மைக்கேல் கேன்**: **ஆல்ஃபிரெட்**, புரூஸ் வெய்னின் பரிசாரகர்.

## வெளியீடும் வசூலும்
சூலை 18, 2008 இத்திரைப்படம் அமெரிக்காவில் வெளிவந்தது; சூலை 24 ஐக்கிய இராச்சியத்தில் வெளிவந்தது. முதலாம் நாளில் $ 67.85 மில்லியன் வசூல் பெற்று ஸ்பைடர் மேன் திரைப்படமால் பெற்ற ஒரு நாளில் அதிக வசூல் சாதனையை தாண்டியுள்ளது. வரலாற்றில் மிக விரைவாக $300 மில்லியன் வசூல் பெற்ற திரைப்படம் இதுவே ஆகும்.

## விமர்சனங்கள்
திரைப்பட நிபுணர்களும் இத்திரைப்படத்தை பாராட்டுகின்றனர்; 246 விமர்சனங்களில் 94% இத்திரைப்படத்தை பாராட்டியுள்ளனர் என்று ராட்டன் டோமேட்டோஸ் இணையத்தளம் கூறியுள்ளது. இணையத் திரைப்படத் தரவுத்தளத்தின் பயனர்களால் வாக்கு செய்து வரலாற்றில் முதலாம் மிகச்சிறந்த திரைப்படம் என்று சில நாளாக இருந்தது.

## மேற்கோள்கள்

## வெளி இணைப்புகள்
* த டார்க் நைட் -- அதிகார இணையத்தளம்
* இணையத் திரைப்படத் தரவுத்தளத்தில்
* ராட்டென் டுமேட்டோஸ் இணையத்தளத்தில்

பகுப்பு:ஆங்கிலத் திரைப்படங்கள்
பகுப்பு:2008 திரைப்படங்கள்
பகுப்பு:நாடகத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
கிரிஸ்டியன் பேல்

**கிரிஸ்டியன் சார்ல்ஸ் ஃபிலிப் பேல்** (*Christian Charles Philip Bale*, பிறப்பு ஜனவரி 30, 1974) வேல்சில் பிறந்த பிரித்தானிய திரைப்பட நடிகர் ஆவார். முதலாக நடிகராக இருக்கும் பொழுது அமெரிக்கன் சைக்கோ, த பிரெஸ்டீஜ், 3:10 டு யூமா மற்றும் பல்வேறு சுதந்திரத் திரைப்படங்களில் (independent film) நடித்துள்ளார். 2005இல் பாட்மான் திரைப்படத்தொடரில் முதலாம் திரைப்படம் பேட்மேன் பிகின்ஸ் பாட்மானாக நடித்துள்ளார். இத்தொடரில் அடுத்த திரைபடங்களான த டார்க் நைட் மற்றும் த டார்க் நைட் ரைசஸ் ஸிலும் பாட்மானாக நடித்துள்ளார்.

## மேற்கோள்கள்

பகுப்பு:ஆங்கிலத் திரைப்பட நடிகர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
சமிக்ஞை முறைமை 7

**சமிக்ஞை முறைமை #7("SS7")** ஒரு தொலைபேசி சமிக்ஞை நெறிமுறையாகும். உலகத்தின் பொதுவான பழைய வகையான தொலைபேசி கட்டமைப்பின் பெரும்பங்கு வகிக்கும் நெறிமுறையாகும். இதன் மிக முக்கிய பணி என்பது தொலைத்தொடர்பு கட்டமைப்பினை பயன்படுத்தி ஒரு தொலைபேசி தொடர்பை உருவாக்குதாகும். மற்ற முக்கிய பணிகள், எண் மாற்றம், குறுஞ்செய்தி, முன்கட்டண, கட்டண சேவைகளுக்கான பேச்சு நேரக்கணிக்கீடுகளுக்கான சேவைகள் முதலியனவாம். 

இதை பொதுவாக குறுக்கி "SS7" என்றே அழைக்கப்படுகிறது. வட அமெரிக்காவில் இதை 'பொதுத்தட சமிக்ஞை முறைமை 7 (common channel signaling system 7) "CCSS7" என்று மாற்றி அழைப்பர். ஐரோப்பாவில் இதனை பொதுவாக "C7" என்று அழைப்பது வழக்கம்.

பகுப்பு:தொலைத்தொடர்பு
இராமபுரம் (ஆந்திரப் பிரதேசம்)

**இராமாபுரம்** (ஆங்கிலம்:Ramapuram), இந்தியாவின் ஆந்திரப் பிரதேசம் மாநிலத்தில் அமைந்துள்ள கர்னூல் மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 279&nbsp;மீட்டர் (915&nbsp;அடி) உயரத்தில் இருக்கின்றது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5718 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். இராமாபுரம் மக்களின் சராசரி கல்வியறிவு 42% ஆகும்,  இதில் ஆண்களின் கல்வியறிவு 53%,  பெண்களின் கல்வியறிவு 30% ஆகும். இது இந்திய தேசிய சராசரி கல்வியறிவான 59.5% விட குறைந்ததே. இராமாபுரம் மக்கள் தொகையில் 13%  ஆறு வயதுக்குட்பட்டோர் ஆவார்கள்.

## ஆதாரங்கள்


பகுப்பு:ஆந்திர ஊர்களும் நகரங்களும்
கரீம்நகர்

**கரீம்நகர்** (*Karimnagar*; ), இந்தியாவின் தெலங்காணா மாநிலத்தில் அமைந்துள்ள கரீம்நகர் மாவட்டத்தில் இருக்கும் ஒரு மாநகரம் ஆகும்.

## புவியியல்
 கடல் மட்டத்தில் இருந்து இவ்வூர் சராசரியாக 267&nbsp;மீட்டர் (974&nbsp;அடி) உயரத்தில் இருக்கின்றது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 203,819 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். கரீம்நகர் மக்களின் சராசரி கல்வியறிவு 76% ஆகும்,  இதில் ஆண்களின் கல்வியறிவு 82%,  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. கரீம்நகர் மக்கள் தொகையில் 12%  ஆறு வயதுக்குட்பட்டோர் ஆவார்கள்.

## காலநிலை

## மேற்கோள்கள்

## வெளி இணைப்புகள்
*கரீம்நகர் மாநகராட்சி

பகுப்பு:கரீம்நகர் மாவட்டம்
பகுப்பு:தெலங்காணாவில் உள்ள ஊர்களும் நகரங்களும்
இருகால் நகர்வு

**இருகால் நகர்வு** என்பது ஒருவகை நிலம்சார் இடப்பெயர்வு முறை ஆகும். இங்கே ஓர் உயிரினம் தனது பின்னுறுப்புக்களைப் பயன்படுத்தி நகர்கின்றது. ஓர் உயிரினம் அல்லது இயந்திரம் இரு கால்களால் நகரும் வழக்கத்தைக் கொண்டிருப்பின் அது *இருகாலி* எனப்படும். இருகால் நகர்வு நடத்தல், ஓடுதல், தாவுதல் என்பவற்றை உள்ளடக்குகிறது. ஒப்பீட்டளவில், தற்கால இனங்களில் மிகச்சிலவே வழக்கமாக இருகால் நகர்வைக் கைக்கொள்ளுகின்றன. பாலூட்டிகளில், இருகால் நகர்வுப் பழக்கம் நான்கு படிகளில் வளர்ச்சியடைந்துள்ளது.

திரியாசிக் காலத்தில் ஆக்கோசோரசின் சில குழுக்கள், இருகால் நகர்வு முறைக்கு வளர்ச்சியடைந்தன. அவற்றிலிருந்து, வந்தவற்றுள் தொன்மாக்களின் எல்லாத் தொடக்க வடிவங்களும், பல பிந்திய வடிவங்களும் இருகால் பழக்கம் கொண்டவையாக அல்லது இருகாலில் மட்டுமே நடக்கக்கூடியவையாகக் காணப்பட்டன. பறவைகள் இருகாலில் மட்டுமே நடக்கக்கூடிய இத்தகைய குழு ஒன்றிலிருந்து வழிவந்தன ஆகும்.

தற்கால இனங்களில் பல, வழமைக்கு மாறான தேவைகள் ஏற்படும்போது குறுகிய நேரத்துக்காவது, இரு கால்களில் நகரக்கூடியவையாக உள்ளன. பல முதலை இனங்களும், ஆக்கோசோரிய வகை சாராத பல்லி வகைகளும், உயிர் தப்புவதற்காக ஓடுவது போன்ற அவசரமான நேரங்களில் இருகால்களில் நகர்கின்றன. பசிலிஸ்கு எனப்படும் பல்லிவகை நீரிலும்கூட இருகால்களில் நகரக்கூடியது. சில விலங்குகள் பிற விலங்குகளுடன் சண்டையிடும்போது இரு கால்களில் எழுந்து நிற்கின்றன. வேறு சில உணவை எட்டுவதற்காக அல்லது சூழலைக் கவனிப்பதற்காக இரு கால்களில் நிற்கவல்லன. ஆனால் இரு கால்களில் நகர்வதில்லை.

## மேற்கோள்கள்

பகுப்பு:விலங்கியல்
பகுப்பு:விலங்கின உடற்கூற்றியல்
பகுப்பு:2 (எண்)
நாற்கால் நகர்வு

[thumb|200px|right|[வரிக்குதிரை நாலுகாலிகளுக்கு எடுத்துக்காட்டு.]]
**நாற்கால் நகர்வு** என்பது நிலம்வாழ் விலங்குகள் நான்கு கால்களைப் பயன்படுத்தி நடக்கும் முறையைக் குறிக்கும். பெரும்பாலான நடக்கும் விலங்குகள் நாற்கால் விலங்குகள் ஆகும். ஆடு, மாடு போன்ற பல பாலூட்டிகளும், பல்லி போன்ற ஊர்வனவும் நாலுகாலிகள் ஆகும். பறவைகள், மனிதர், பூச்சிகள், பாம்புகள் என்பன நாலுகாலிகள் அல்ல. சில பூச்சிகளும், பறவைகளும் இதற்கு விதிவிலக்காக நான்கு கால்களைப் பயன்படுத்துவதும் உண்டு.

## நாலுகாலிகளும், டெட்ராபாட்டுகளும்
நான்கு முன்னுறுப்புக்கள் (limb) கொண்ட எல்லா விலங்குகளும் நாலுகாலிகள் அல்ல. கைகள், இறக்கைகள் என்பன உண்மையில் படிமலர்ச்சி (கூர்ப்பு) அடைந்த கால்களே. இதனால் கால்கள், கைகள், இறக்ககைகள் என்பன உள்ளிட்ட நான்கு உறுப்புக்களைக் கொண்ட விலங்குகள் *[[டெட்ராபோடா]]* என்னும் அறிவியல் வகைப்பாட்டு அலகுக்குள் அடங்குகின்றன. இவை நாலுகாலி மூதாதைகளைக் கொண்ட, பாலூட்டிகள், ஊர்வன, நிலநீர் வாழிகள், பறவைகள் போன்ற எல்லா முதுகெலும்பிகளையும் உள்ளடக்குகிறது.

படிமலர்ச்சி உயிரியலில், நாலுகாலிகளுக்கும், *டெட்ராபாட்டு*களுக்கும் இடையிலான வேறுபாடுகளைப் புரிந்து கொள்வது அவசியம். முக்கியமாக, இருகாலிகள், இறக்கையுள்ளவை, மற்றும் கால்கள் வேறு தேவைகளுக்காக மாறுதலடைந்த விலங்குகள் என்பன தொடர்பில் இதனைப் புரிந்து கொள்ளவேண்டும். இவை நாலுகாலிகள் அல்ல, ஆனால் *டெட்ராபாட்டுகள்*. கால்கள் இருந்து பின்னால் முழுமையாகப் பயனற்றுப் போன பாம்பினங்களும் *டெட்ராபாட்டுக்கள்* வகைக்குள்ளேயே அடங்குகின்றன.

## இவற்றையும் பார்க்கவும்
* இருகால் நகர்வு

பகுப்பு:விலங்கியல்
வேல்ஸ்

**வேல்ஸ்** (*Wales*, வெல்சிய மொழி: Cymru ) என்பது ஐக்கிய இராச்சியத்தின் ஆளுகைக்குட்பட்ட ஒரு நாடாகும். இதன் எல்லைகளில் கிழக்கே இங்கிலாந்தும், மேற்கில் அட்லாண்டிக் பெருங்கடலும் ஐரியக் கடலும் உள்ளன. வேல்சின் மக்கள் தொகை கிட்டத்தட்ட 3 மில்லியன்கள் ஆகும். இங்கு ஆங்கிலமும் வெல்சிய மொழியும் அதிகாரபூர்வ மொழிகளாகும். நாட்டின் 20 விழுக்காட்டினர் வெல்சிய மொழி பேசுகின்றனர்.

ஆறு செல்ட்டிக் நாடுகளில் ஒன்றாக வேல்ஸ் விளங்குகிறது. வெல்சிய மக்களின் தனித்துவம் 5ம் நூற்றாண்டின் ஆரம்பத்தில் பிரித்தானியாவில் இருந்து ரோமர்கள் விலகியதில் இருந்து ஆரம்பிக்கிறது. 13ம் நூற்றாண்டில் இங்கிலாந்தின் முதலாம் எட்வேர்ட்டுடனான போரில் லெவெலினின் படைகளின் தோல்வியை அடுத்து ஆங்கிலேயர்கள் வேல்சை தமது கட்டுப்பாட்டுக்குள் கொண்டு வந்தனர். 1635-1542ம் ஆண்டுகளில் இது ஆங்கிலச் சட்டங்களின் கீழ் கொண்டு வரப்பட்டது.

## மேற்கோள்கள்

## வெளி இணைப்புகள்
* VisitWales.com

பகுப்பு:வேல்ஸ்
பகுப்பு:ஐக்கிய இராச்சியத்தின் நாடுகள்
பகுப்பு:தீவு நாடுகள்
வல்லமை தாராயோ

**வல்லமை தாராயோ** 2008ஆம் ஆண்டு வெளி வந்த ஒரு தமிழ்த் திரைப்படம்.  ஒரு பெண் காதல் நிறைவேறாமல் நிச்சயிக்கப்பட்ட திருமணத்தில் தள்ளப்பட்ட பின்னர் அந்த வாழ்க்கையை எப்படி எதிர்கொள்கிறாள் என்பதே கதையின் கரு.  ஒரு பெண்ணைச் சுற்றி கதை நகர்கின்றது.  இந்தப் படத்தில் சாயா சிங், பார்த்திபன் முதலியோர் முக்கிய கதாபாத்திரங்களில் நடிக்கின்றனர்.
## மேற்கோள்கள்

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:பார்த்திபன் நடித்த திரைப்படங்கள்
வரலாற்றுக்கு முந்திய காலக் கலை

**வரலாற்றுக்கு முந்திய காலக் கலை** என்பது எழுத்தறிவுக்கு முற்பட்ட பண்பாடுகளால் ஆக்கப்பட்ட எல்லாக் கலைகளையும் குறிக்கும். இது, நிலவியல் வரலாற்றில் மிகப் பிந்திய காலகட்டம் ஆகும். 

## பழங்கற்காலம்
நிச்சயமான கலை வெளிப்பாடு என்ற அளவில் அறியப்பட்ட சான்றுகள் மேல் பழங்கற்காலத்தில் இருந்தே கிடைக்கின்றன. இவை ஹோமோ சப்பியன்களால் உருவாக்கப்பட்டவை. எனினும் இதற்கு முன்னரே ஹோமோ இரக்டஸ்களும், இலக்கற்ற வரிவடிவங்களை பயன்பாட்டுப் பொருட்களில் ஆக்கியிருப்பது தெரியவந்துள்ளது. துரிங்கியாவில் உள்ள பொல்சிங்ஸ்லெபான் என்னுமிடத்தில் இவ்வாறான பொருட்கள் கிடைத்துள்ளன. இவற்றைக் கலைக்கு ஒரு முன்னோடி என்பதுடன், பயன்பாட்டுத் தேவைக்கும் மேல் பொருட்களை அழகு படுத்தும் எண்ணத்தின் வெளிப்பாட்டையும் காட்டுகிறது எனலாம். சமச்சீர்த்தன்மை, கருவிகளின் வடிவத்தில் செலுத்தப்பட்ட கவனம் என்பன, நடுப் பழைய கற்காலக் கைக் கோடரிகளைக் கலை வெளிப்பாடுகளாகவும் சில ஆய்வாளர்கள் கருதுகின்றனர். அண்மையில் பிரான்சில் கண்டுபிடிக்கப்பட்ட சில பொருட்கள், நியண்டர்தால் மனிதர் சிக்கலான கலை மரபு ஒன்றைக் கொண்டிருந்திருக்கக் கூடும் என்னும் கருத்தை உருவாக்கியுள்ளன.

இன்றுவரை அறியப்பட்டவற்றுள் மிகப் பழைய கலை வேலைப்பாடு எனக் கருதத் தக்கது, தான்-தானின் வீனஸ் எனப்படும் கி.மு 500,000 முதல் 300,000 வரையான, நடு ஆக்கியூலியக் காலப்பகுதியைச் சேர்ந்த ஒரு சிறிய உருவச் சிலை ஆகும். மொரோக்கோவில் கண்டுபிடிக்கப்பட்ட இது, 6 சமீ நீளம் கொண்ட மனித உருவத்தை ஒத்திருக்கும் ஒரு சிலை ஆகும். இது இயற்கையான நிலவியல் செயற்பாடுகளால் உருவாகியிருக்கக் கூடும் எனினும், மனிதனால் உருவாக்கப்பட்ட கருவிகளைப் பயன்படுத்தியதற்கான சுவடுகளும், நிறம் தீட்டப்பட்டதற்கான சில சான்றுகளும் இதிலே உள்ளன. இச் சிலையின் மேற்பரப்பில் காணப்பட்ட எண்ணெய்த் தன்மை கொண்ட பொருள் இரும்பு, மங்கனீசு ஆகியவை கொண்ட சேர்வைகளின் கலவை எனக் கண்டறியப்பட்டது. இது, இவ்வுருவம் எவ்வாறு தோன்றியது எனினும், யாரோ இதற்கு நிறம் தீட்டிப் பயன்படுத்தி உள்ளார்கள் என்பதைக் காட்டுவதாகவும் சொல்லப்படுகிறது. இப்பொருளை மனிதர்களின் கலை உணர்வு வெளிப்பாட்டின் சான்றாகக் கொள்வதையிட்டுக் கருத்து வேறுபாடுகள் உள்ளன. ஏறத்தாழ இதே போன்ற, கிமு 250,000 காலப்பகுதியைச் சேர்ந்த, பெரக்காத் ராமின் வீனஸ் என்னும் இன்னொரு உருவம் இஸ்ரேலில் கண்டுபிடிக்கப்பட்டது. இதுவும் முன்போன்ற சர்ச்சைகளுக்கு உள்ளாகியுள்ளது.

பகுப்பு:கலை வரலாறு
சந்தோஷ் சுப்பிரமணியம்

***சந்தோஷ் சுப்பிரமணியம்*** (*Santhosh Subramaniam*) 2008 ஆம் ஆண்டு வெளிவந்த ஒரு தமிழ்த் திரைப்படம். இப்படத்தின் கதை தந்தைக்கும் மகனுக்கும் இடையே இருக்கும் உறவைச் சுற்றி பின்னப்பட்டுள்ளது.  இந்தப் படத்தில் ஜெயம் ரவி, பிரகாஷ்ராஜ், ஜெனிலியா, கீதா முதலியோர் நடித்துள்ளனர்.  இத்திரைப்படம் பொம்மரில்லு தெலுங்குத் திரைப்படத்தின் மீளுருவாக்கம் ஆக்கம்.

## கதைச்சுருக்கம்
சந்தோஷ் சுப்பிரமணியம் (ஜெயம் ரவி) ஹாசினியும் (ஜெனிலியா) காதலிக்கின்றனர். சந்தோஷின் தந்தை சுப்பிரமணியம் (பிரகாஷ்ராஜ்) மிகவும் கண்டிப்பானவர் மற்றும் அன்பானவர். தன் மகனைத் தன் கட்டுப்பாட்டுக்குள்ளேயே வைத்திருக்கிறார். தந்தையின் கெடுபிடிகள் மனதை வருத்தினாலும், அனைத்தையும் பொறுத்துக் கொள்கிறார். சந்தோஷ் தன் திருமணத்தை தனது விருப்படி செய்துகொள்ளவேண்டும் என நினைக்கிறார். இந்நிலையில் ஒரு பெண்ணை சந்தோசுக்கு மணமுடிக்கப் பார்க்கிறார் சுப்பிரமணியம். தன் தந்தையிடம் தன் காதலைச் சொல்லும் சந்தோஷ் தன் காதலியை வீட்டுக்கு அழைத்து வருவதாகவும் சிலநாட்கள் வீட்டில் தங்கவைத்தால் அவளை அனைவருக்கும் பிடிக்கும் எனவும் கூறி அழைத்து வருகிறார்.

இதையடுத்து ஹாசினி, சந்தோஷ்  வீட்டில் தங்கி அவர்களுடன்  பழக வருகிறார். அவரது வெகுளித்தனத்தால் சந்தோசுக்கு பல சிக்கல்கள் நேர்கின்றன. மேலும் ஹாசினியால் சந்தோஷ் வீட்டில் சுதந்திரமாகவும்,  இயல்பாகவும் இருந்து தாக்குப் பிடிக்க முடியாமல், தன் வீட்டிற்கே திரும்பி விடுகிறார். இதன்பிறகு ஹாசினியும் சந்தோசும் ஒன்று சேர்ந்தார்களா என்பதே மீதிக்கதை.

## நடிகர்கள்

## விமர்சனம்
ஆனந்த விகடன் வார இதழில் வந்த விமர்சனத்தில் "தெலுங்கு 'பொம்மரில்லு', தமிழிலும் செம ஜில்லு! நாயகி யாக ஜெனிலியா, அவருக்குக் குரல் கொடுத்த சவீதா, இசைக்கு தேவி ஸ்ரீபிரசாத் ஆகிய மூவரை யுமே தெலுங்கிலிருந்து அப்படியே கொண்டுவந்ததிலேயே தமிழ் இயக்குநர் ராஜாவுக்குப் பாதி வேலை முடிந்துவிட்டது!... குடும்பத்தோடு பார்க்க முடிகிற, ரசனையான படமாக வந்திருக்கும் விதத்தில் சந்தோஷ் சுப்ரமணியம், இந்த சம்மரின் முதல் சிக்ஸர்." என்று எழுதி  மதிப்பெண்களை வழங்கினர்.
## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## மேற்கோள்கள்

## வெளியிணைப்புகள்
*

பகுப்பு:2008 தமிழ்த் திரைப்படங்கள்‎
பகுப்பு:ஜெயம் ரவி நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
ஐக்கிய அமெரிக்க அரசியலமைப்பு

**ஐக்கிய அமெரிக்க அரசியலமைப்பு** என்பது ஐக்கிய அமெரிக்காவின் அடிப்படையான சட்டத்தை குறிக்கும். அமெரிக்க அரசின் சட்டமன்றம், நீதிப் பிரிவு, மற்றும் குடியரசுத் தலைவர் உள்ளிட செயற்குழு பிரிவு ஆகிய மூன்று பிரிவுகளை உருவாக்குகிறது. செப்டம்பர் 17, 1787இல் ஆட்சி சட்டமானது.

இவ்வரசியலமைப்பு சட்டமானதுக்கு பிறகு 27 தடவை மாற்றப்பட்டது. இதில் முதல் 10 மாற்றங்கள் உரிமைகளின் சட்டம் (Bill of Rights) என்று அழைக்கப்படுகின்றன.

## குறிப்புகள்

## மேற்கோள்கள்

### மேற்கோள் காட்டப்பட்ட படைப்புகள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## மேலும் படிக்க

* 
* 
* 
* 
* 
* 
* 
* 
* Dippel, Horst, ''British and American Constitutional and Democratic Models (18th–20th Century)'', EGO - European History Online, Mainz: Institute of European History, 2018, retrieved: March 8, 2021 (pdf).
* 
* 
* 
*  Pamphlets written between 1787 and 1788 by Elbridge Gerry, Noah Webster, John Jay, Melancthon Smith, Pelatiah Webster, Tench Coxe, James Wilson, John Dickinson, Alexander Contee Hanson, Edmund Randolph, Richard Henry Lee, George Mason, and David Ramsay. The essay attributed to Gerry was in fact written by Mercy Otis Warren.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## வெளியிணைப்புகள்

### ஐ.அ. அரசாங்க ஆதாரங்கள்

* Analysis and Interpretation of the Constitution of the United States: legal analysis and interpretation of the Constitution, based primarily on Supreme Court case law
* United States Constitution: Library of Congress web guide to Constitution related primary documents and resources
* America's Founding Documents: original text and articles exploring the Declaration of Independence, Constitution, and Bill of Rights
* Constitution of the United States: original text of each clause in the Constitution with an accompanying explanation of its meaning and how that meaning has changed over time
* The Constitution of the United States as Amended – govinfo.gov
* Founders Online: Searchable Database on U.S. Constitution

### அரசு சாரா ஆதாரங்கள்

* Constitution: accessible text with index, web images of originals, and explanations of spelling and vocabulary
* Audio reading of the Constitution in MP3 format provided by the University of Chicago Law School
* 
* [//uscon.mobi/ Mobile friendly] version of the Constitution
* National Constitution Center

*
பகுப்பு:கருத்து வெளிப்பாட்டுச் சுதந்திரம்
திறந்த அமைப்பு இடைப்பிணைப்புப் படிமம்

**திறந்த அமைப்பு இடைப்பிணைப்புப் படிமம்** (*Open Systems Interconnection*) என்பது பல்வேறு கணினிகள், வலையமைப்புக் கருவிகள், தொலைத் தொடர்பு சாதனங்களுக்கு இடையேயான பலமட்டத் தொடர்பியலை (*multilayered communication*) வரையறுக்கும் விதமாக உண்டாக்கப்பட்ட படிமம். இதனை சர்வதேச தரநிர்ணய நிறுவனத்தின் (*International Organization for Standardization*, ISO) திறந்த அமைப்பு இடைப்பிணைப்புப் படிம உருவாக்கல் அமைப்பு ஏற்படுத்தியது. இந்த படிமத்தின் அடிப்படையில் வலையமைக்கும் கட்டமைப்பு பின்வரும் ஏழு மட்டங்களாக அல்லது அடுக்குகளாகப் பிரிக்கப்பட்டுள்ளது:

* பயன்முறை மட்டம் (Application)
* தரவுக் குறிப்பீட்டு மட்டம் (Presentation)
* அமர்வு மட்டம் (Session)
* போக்குவரத்து மட்டம் (Transport)
* வலையமைப்பு மட்டம் (Network)
* தரவு இணைப்பு மட்டம் (Data Link)
* பருநிலை மட்டம் (Physical Layer)

இந்த மட்டங்கள் அல்லது அடுக்குகள், பல்வேறு கணினி மற்றும் வலையமைப்புச் சாதனங்கள், தங்களுக்கிடையே தொடர்பு கொள்ளப் பயன்படுத்தும் செயற்பாடுகளை வகைப்படுத்திப் பெறப்பட்டவையாகும். ஆகவே, ஒவ்வொரு மட்டமும், குறிப்பிட்ட சில செயல்களைச் செய்யும் செயற்பாடுகள் எனக் கொள்ளலாம். ஒரு மட்டத்திலுள்ள செயற்பாடுகள், அதன் கீழ் மட்டத்திலிருந்து சேவைகளைப் பெறவும், அதன் மேல் மட்டத்திற்கானங சேவைகளைச் செய்து கொடுக்கவும் செய்கின்றன.

## ஓ.ஸ்.ஐ. மட்டங்களை பற்றிய விளக்கம்

### 1.பருநிலை மட்டம்
பருநிலை மட்டம் (Physical Layer) என்பது சாதனங்களை இணைக்கும் எல்லா வன்பொருள்களையும் அவற்றின் மின்னியல் மற்றும் இயற்பியல் பற்றிய குறிப்பீடுகளை வரையறுக்கிறது.

### 2.தரவு இணைப்பு மட்டம்
தரவு இணைப்பு மட்டம் (Data Link Layer) வலையமைப்பு சாதனங்களுக்கு இடையே தரவினை இடம் மாற்றத் தேவையான செயல்பாடுகளையும் செய்முறைகளையும் அளிக்கிறது. மேலும் இது பருநிலை மட்டத்தில் ஏற்படும் பிழைகளை கண்டுபிடித்துச் சரியாக்குகிறது.

### 3.வலையமைப்பு மட்டம்
வலையமைப்பு மட்டம் (Network Layer) மாறும் நீளமுள்ள தரவுத் தொடர்களை தொடங்கும் இடத்திலிருந்து அடையும் இடத்திற்கு மாற்றுகிறது. இவ்வாறு செய்யும் நேரத்தில் மேலேயுள்ள போக்குவரத்து மட்டத்தின் கோரிக்கையான செயல்பாட்டுத் தரத்தையும் வழங்குகிறது.

### 4.போக்குவரத்து மட்டம்
போக்குவரத்து மட்டம் (Transport Layer) பயனர்களுக்கு இடையில் தரவினை பின்னணியில் இடம் மாற்றுகிறது; மேல் மட்டங்களுக்கு நம்பகமான தரவு மாற்றுச் சேவையை வழங்குகிறது. இணைப்பின் நம்பகத்தன்மையை சீர்படுத்த பாய்மை கட்டுப்படுத்தல், துண்டாக்குதல், துண்டுகளை ஒன்றுபடுத்தல், பிழை கட்டுப்படுத்தல் ஆகியவற்றைச் செய்கிறது.

### 5.அமர்வு மட்டம்
அமர்வு மட்டம் (Session Layer) கணினிகளுக்கு இடையிலான பேச்சுக்கள் மற்றும் இணைப்புகள் அல்லது அமர்வுகளை கட்டுப்படுத்துகிறது.

### 6.தரவுக் குறிப்பீட்டு மட்டம்
தரவுக் குறிப்பீட்டு மட்டம் (Presentation Layer), பயன்முறை மட்டத்திலுள்ளவற்றுக்கு விருப்பமான சிண்டக்ஸ் மற்றும் சிமேன்டிக்ஸ் உபயோகிக்கும் சூழலை உருவாக்கித் தருகிறது.

### 7.பயன்முறை மட்டம்
பயன்முறை மட்டம் (Application Layer) பயன்பாட்டு நிரலிகளுக்கு தேவையான பயன்பாட்டுச் செயல்களைச் செய்கிறது;  தரவுக் குறிப்பீட்டு மட்டம் கோரிக்கைகளையும் விடுக்கிறது. இந்த மட்டம் பயன்பாட்டு நிரலிகளுக்குதான் சேவைகளை வழங்குகிறது; பயனர்களுக்கு அல்ல.

## சுருக்கம்

## வெளி இணைப்புகள்
* Open System Interconnection Protocols 

பகுப்பு:கணினிப் பிணையமாக்கம்
ஜலந்தர்

**ஜலந்தர்** (*Jalandhar*, பஞ்சாபி மொழி: ਜਲੰਧਰ, இந்தி: जलंधर), என்பது இந்தியாவின் பஞ்சாப் மாநிலத்தில் ஜலந்தர் மாவட்டத்தில் உள்ள ஒரு பழமையான ஊர். இது முன்னர் **ஜுலுந்தர்** என அழைக்கப்பட்டது. நகரப் பகுதியுள் கிட்டத்தட்ட 1 மில்லியன் மக்களும் நகரைச் சுற்றியுள்ள இடங்களில் மேலும் ஒரு மில்லியன் மக்களும் வாழ்கின்றனர்.

## புவியியல்
ஜலந்தர் நகரம் தில்லியில் இருந்து 375 கி.மீ. தூரத்திலும், சண்டிகரில் இருந்து 142 கி.மீ. தூரத்திலும் அம்ரித்சரில் இருந்து 90 கி.மீ. தூரத்திலும் அமைந்திருக்கிறது. "ஜலந்தர்" என்ற பெயர் ஜாலந்தரா என்ற மன்னனின் பெயரில் இருந்து உருவானது. இவன் நீரில் வாழ்ந்ததாக ஐதீகம். "ஜல்" என்பது நீரையும், அந்தர் என்பது "உள்ளே" என்பதும் பொருள். ஜலந்தர் பஞ்சாபின் தலைநகராக 1953ம் ஆண்டு வரை இருந்தது. பின்னர் சண்டிகர் தலைநகராக்கப்பட்டது. பிரித்தானியரின் ஆளுகைக்குட்பட்டிருந்த போது இதன் பெயர் ஜுலுந்தர் ஆகும்.

## மக்கள்
2001 ஆம் ஆண்டு தரவுகளின் படி ஜலந்தரின் மக்கள் தொகை 701,223. இவர்களில் 54 விழுக்காட்டினர் ஆண்கள். 74 விழுக்காட்டினர் படிப்பறிவுள்ளோர். 10 விழுக்காட்டினர் 6 வயதிற்கும் குறைவானோர்.

## மேற்கோள்கள்


## வெளி இணைப்புகள்
* Govt. Website on Jalandhar

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:பஞ்சாபிலுள்ள மாநகரங்கள்
பகுப்பு:ஜலந்தர் மாவட்டம்
ஹர்கிஷன் சிங் சுர்ஜீத்

**ஹ‌ர்‌கிஷ‌ன் ‌சி‌ங் சு‌ர்‌ஜீ‌த்** (*Harkishan Singh Surjeet*, மார்ச் 23, 1916 - ஆகஸ்ட் 1, 2008) இந்தியாவின் கம்யூனிசத் தலைவர்களில் ஒருவர். மா‌ர்‌க்‌சி‌ஸ்‌ட் க‌ம்யூ‌னி‌ஸ்‌ட் க‌ட்‌சியின் பொதுச் செயலாளராக 1992 முதல் 2005 வரை பதவியில் இருந்தார். 1964 ஆம் ஆண்டில் இருந்து கட்சியின் மத்திய குழு உறுப்பினராகவும் இருந்தார்

## தனிப்பட்ட வாழ்க்கை
ஜல‌ந்த‌ரி‌ல் உ‌ள்ள ப‌ந்தலா ‌கிராம‌த்‌தி‌ல் ‌பிற‌ந்தார் . சு‌‌ர்‌ஜீத்‌தி‌ன் மனை‌வி ‌பி‌ரீ‌த்த‌ம் கெள‌ர். இவ‌ர்களு‌க்கு இர‌ண்டு மக‌ன்களு‌ம் ஒரு மகளு‌ம் உ‌ள்ளன‌ர்.

## பொது வாழ்க்கை
சுதந்திரப் போராட்ட வீரர் , விவசாயிகளை அணிதிரட்டுவதில் மகத்தான பங்கு ,இந்தியாவில் கூட்டணி அரசியல் சகாப்தத்தை உருவாக்கிய சிற்பி , மதச்சார்பின்மை உயர்த்திப் பிடித்தவர் , பொதுவுடமைவாதி , எழுத்தாளர்  என்று பன்முகம் கொண்டது  இவரது பொது வாழ்வு .
### சுதந்திரப் போராட்டத்தில்
பஞ்சாப் மாநிலத்தில் 1916-ம் ஆண்டு விடுதலைப் போராட்ட பாரம்பரிய மிக்க குடும்பத்தில் பிறந்த அவர், இளம்வயதிலேயே நாட்டின் விடுதலைப் போரா‌ட்ட‌த்‌தி‌ல் போராடத் துவங்கினார்.காங்கிரஸ் சோசலிஸ்ட் கட்சியில் இணைந்து பணியாற்றிய அவர், பஞ்சாப் மாநில விவசாயிகள் சங்கத் தலைவராகவும் பணியாற்றினார் .பதினான்கு வயதில் போலீசாரின் துப்பாக்கிக் குண்டை எதிர்கொண்டு ஆட்சியர்  அலுவலக கட்டிடத்தில் மூவர்ணக் கொடி ஏற்றிய தீரர்.பகத்சிங் அமைத்த நவஜவான் பாரத் சபா அமைப்பில் பணியாற்றியவர்.

### பொதுவுடமை இயக்கத்தில்
இந்தியப் பொதுவுடமைக் கட்சியி‌ல் 1936 இ‌ல் இணை‌ந்தா‌ர்.ஒன்றுபட்ட இந்திய கம்யூனிஸ்ட் கட்சியின் 3-வது அகில இந்திய மாநாடு மதுரையில் நடைபெற்றபோது, கட்சியின் அரசியல் தலைமைக்குழுவிற்கு தேர்வு செய்யப்பட்டார்.பி‌ன்ன‌ர் 28 ஆ‌ண்டுக‌ளு‌க்கு ‌பிறகு இ‌ந்‌திய‌க் க‌ம்யூ‌னி‌ஸ்‌ட் க‌ட்‌சி இர‌ண்டாகப் பிளவடைந்த போது, மா‌ர்‌க்‌சி‌ஸ்‌ட் க‌ம்யூ‌னி‌ஸ்‌ட் க‌ட்‌சியில் சேர்ந்தார்.13 ஆ‌ண்டுக‌‌ள் மா‌ர்‌க்‌சி‌ஸ்‌ட் க‌ம்யூ‌னி‌ஸ்‌ட் க‌ட்‌சி‌யி‌ன் பொது‌ச் செயலராக‌ப் ப‌ணியா‌ற்‌றிய சு‌ர்‌ஜீ‌த், ‌தீ‌விர அர‌‌சிய‌லி‌ல் இரு‌ந்து  ஓ‌ய்வு பெ‌ற்றா‌ர்.1978 முத‌ல் 1984 வரை மா‌நில‌ங்களவை உறு‌ப்‌பின‌ர் பத‌வி வ‌கி‌த்த சு‌ர்ஜீ‌த், இர‌ண்டு முறை பஞ்சாப் ச‌ட்ட‌ப் பேரவை உறு‌ப்‌பினராகவு‌ம் இரு‌ந்து‌ள்ளா‌ர் (1953- 57 ம‌ற்று‌ம் 1967- 69).கா‌ஷ்‌மீ‌ர் ‌பிர‌ச்சனை உ‌ள்‌ளி‌ட்ட‌ப் ப‌‌ல்வேறு ‌விவகார‌ங்க‌ள் தொட‌ர்பாக நூ‌ற்று‌க்கு‌ம் மே‌ற்ப‌ட்ட பு‌த்தக‌ங்களையு‌ம் அவ‌ர் எழு‌தியு‌ள்ளா‌ர்.

## மேற்கோள்கள்

## வெளி இணைப்புகள்
* ஹ‌ர்‌கிஷ‌ன் ‌சி‌ங் சு‌ர்‌ஜீ‌த் வா‌ழ்‌க்கை கு‌றி‌ப்பு, வெப்துனியா
* மார்க்சிஸ்ட் தலைவர் சுர்ஜித் மரணம்

பகுப்பு:1916 பிறப்புகள்
பகுப்பு:இந்திய அரசியல்வாதிகள்
பகுப்பு:2008 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய இறைமறுப்பாளர்கள்
பகுப்பு:இந்தியப் பொதுவுடமைவாதிகள்
சின்மயானந்தா

**சுவாமி சின்மாயானந்தா** (*Swami Chinmayananda*, மலையாளம்: സ്വാമി ചിന്‍മയാനന്ദന്‍, மே 8, 1916 - ஆகஸ்ட் 3, 1993) ஒரு இந்திய ஆன்மீகவாதி. சின்மயா மிஷன் என்ற அமைப்பைத் தொடங்கி அதன் மூலம் உலகெங்கும் ஆன்மீக வேதாந்த கருத்துக்களை பரப்பியவர்.

## வாழ்க்கைக் குறிப்பு
சின்மயானந்தா இந்தியாவின் கேரளா மாநிலத்தில் எர்ணாகுளம் என்ற இடத்தில் "பூதம்பள்ளி" என்ற பெயரைக் கொண்ட ஓர் இந்துக் குடும்பத்தில் இவர் பிறந்தார். இவரது இயற்பெயர் பாலகிருஷ்ண மேனன் என்பதாகும். லக்னோ பல்கலைக்கழகத்தில் பட்டப் படிப்பை முடித்து வெளியேறியவர் ஊடகவியல் துறையில் நுழைந்து இந்திய அரசியல், பொருளாதார மற்றும் சமூகவியலில் பணிகளை ஆற்ற முனைந்தார். இந்திய விடுதலை இயக்கத்தில் ஈடுபட்டு சிறை சென்றார். பின்னர் "நாஷ்னால் ஹெரால்ட்" என்ற பத்திரிகையில் பணியாற்றினார். ரிசிகேஷம் சென்று சுவாமி சிவானந்தரைச் சந்தித்தார். அன்றிலிருந்து அவர் இந்து சமய ஆன்மீகத்துறையில் அதிக அக்கறை கொண்டார்.

சுவாமி சிவானந்தரினால் 1949 ஆம் ஆண்டு பெப்ரவரி 25 சிவராத்திரி நாளன்று பாலகிருஷ்ண மேனன் சந்நியாச தீட்சை பெற்றுக் கொண்டு "சுவாமி சின்மயானந்தா" என்ற பெயரையும் பெற்றார். இமயமலையில் சுவாமி தபோவன மகாராஜ் என்பவரிடம் 8 ஆண்டுகள் இந்து தத்துவத்தைப் பயின்றார். சுவாமிகளின் ஆசியுடன் வேதாந்தத்தை உலகெங்கும் பரப்ப இமாலயத்தை விட்டு சின்மயானந்தர் புறப்பட்டார்.

உலகெங்கும் பல ஆசிரமங்களையும் மையங்களையும் ஆரம்பித்தார். பல பாடசாலைகளையும், மருத்துவ மனைகளையும் ஆரம்பித்தார். கிராம மக்களின் வாழ்க்கைத் தரத்தை உயர்த்தவென கிராம நலத் திட்டமான சின்மயா அமைப்பை உருவாக்கினார்.

சுவாமி சின்மயானந்தா ஆகஸ்ட் 3, 1993 இல் சான் டியேகோ, கலிபோர்னியாவில் மறைந்தார். இவரது சீடர்கள் இவர் அவ்விடத்தில் மகா சமாதி அடைந்ததாகக் கருதுகின்றனர். இவர் ஆரம்பித்த சின்மயா மிஷன் நிறுவனம் உலகம் முழுவதும் உள்ள அமைப்பாகும். 350 மையங்களில் இது இயங்குகிறது. இந்தியப் பண்பாடு, மற்றும் கலாச்சாரம், வேதாந்தம் போன்றவற்றை பரப்பி வருகிறது.

சுவாமிஜியின் முதன்மையான சீடர்களில் சுவாமி தயானந்தர், தமது குருவின் அத்வைத தத்துவத்தை பரப்புவதில் இன்றளவும் உலகம் முழுவதும் சுற்றி வருகிறார். மேலும் அத்வைத தத்துவத்தை பரப்ப இதுவரை 250க்கு மேற்பட்ட மாணவர்களை உருவாக்கியுள்ளார்.

## குறிப்புகள்


## வெளி இணைப்புகள்
* சின்மயா மிசன் 
* CORD 
* சுவாமி சின்மயானந்தாவின் சுயசரிதம்

பகுப்பு:சமயத் தலைவர்கள்
பகுப்பு:அத்துவிதம்
பகுப்பு:அத்வைத வேதாந்த ஆசிரியர்கள்
பகுப்பு:மலையாள மக்கள்
பகுப்பு:1916 பிறப்புகள்
பகுப்பு:1993 இறப்புகள்
பகுப்பு:இந்து மெய்யியலாளர்கள்
பகுப்பு:இந்து சமய அமைப்புகள்
சேவைகளிடை உளவுத்துறை

**இடைசேவை அறிவு** (*Inter-Services Intelligence)* பாகிஸ்தானின் மூன்று உளவு அமைப்புகளின் மிகப்பெரியது. 1948இல் தொடங்கப்பட்ட இவ்வமைப்பின் தலைமைப் பணியகம் இஸ்லாமாபாதில் அமைந்துள்ளது.

பாகிஸ்தானின் தேசிய பாதுகாப்புக்காக நடவடிக்கை செய்வது இவ்வமைப்பின் முக்கிய நோக்கம் ஆகும். இந்த நிலையில் டாலிபான் போன்ற முஸ்லிம் அமைப்புகளுக்கும் காலிஸ்தான் இயக்கம் போன்ற இந்தியாவுக்கு எதிரான அமைப்புகளுக்கும் இவ்வமைப்பு உதவி செய்துள்ளது.

2008 காபூல் இந்திய தூதரகம் மீது தாக்குதலில் இடைசேவை அறிவு டாலிபானுக்கு உதவி செய்தது என்று ஆகஸ்ட் 2008இல் அமெரிக்காவின் நடுவண் ஒற்று முகமை தெரிவித்துள்ளது.

பகுப்பு:உளவு அமைப்புகள்
பகுப்பு:பாக்கித்தான் அரசியல்

## மேற்கோள்கள்
ஜப்பானிய செம்படை

**ஜப்பானிய செம்படை** (*Japanese Red Army*, 日本赤軍, நிஹோன் செக்கிகன், *JRA*) என்பது புசாக்கோ சிகெனோபு என்னும் ஜப்பானியப் பெண் தீவிரவாதியினால் பெப்ரவரி 1971 ஆம் ஆண்டில் ஆரம்பிக்கப்பட்ட ஒரு தீவிரவாத அமைப்பாகும். ஜப்பானிய கம்யூனிச முன்னணியில் இருந்து விலகி இவ்வமைப்பை இவர் ஆரம்பித்தார். இவ்வமைப்பு உச்ச நிலையில் இருந்தபோது இதில் மொத்தம் 40 பேர் உறுப்பினர்களாக இருந்ததாக அறியப்படுகிறது. இவ்வமைப்பு ஒருகாலத்தில் உலகின் மிகவும் சக்தி வாய்ந்த ஒரு இடதுசாரி அமைப்பாக இருந்தது.

ஜேஆர்ஏ அமைப்பு பாலஸ்தீன விடுதலைக்கான பிரபல முன்னணி (PFLP) உடன் நெருங்கிய தொடர்பைப் பேணி வந்தது. 1980களின் ஆரம்பத்தில் ஜப்பானில் இதன் நடவடிக்கைகள் நிறுத்தப்பட்டன. இதனால் இது நிதி, பயிற்சி, ஆயுதங்கள் போன்றவற்றிற்கு PFLP ஐயிலேயே பெரிதும் தங்கியிருந்தது.

இவ்வமைப்பின் முக்கிய குறிக்கோள் ஜப்பானிய அரசையும் அதன் மன்னராட்சியையும் இல்லாதொழித்து உலகப் புரட்சியை ஏற்படுத்துவதே.

## குறிப்புகள்

பகுப்பு:சப்பான்
பகுப்பு:புரட்சி இயக்கங்கள்
பகுப்பு:தீவிரவாத அமைப்பு என குறிப்பிடப்பட்டவை
ஹமாஸ்

**அமாசு** (*Ḥamas*, அரபு: حركة حماس அல்லது **Ḥarakat al-Muqawama al-Islamiyya** "இசுலாமிய எதிர்ப்பு இயக்கம்") எனப்படுவது பாலத்தீன சுணி இசுலாமிய போராளி இயக்கமும் பாலத்தீனத்தில் அதிகூடிய இடங்களைக் கைப்பற்றியுள்ள அரசியல் கட்சியும் ஆகும்.

அமாசு இயக்கம் 1987 ஆம் ஆண்டு சேக்கு அகமது யாசின், மற்றும் முகமது தாகா ஆகியோரால் ஆரம்பிக்கப்பட்டது. இசுரேலிய இராணுவத்தினர் மீதும் பொதுமக்கள் மீதும் பல தற்கொலைத் தாக்குதல்களை மேற்கொண்டிருந்தாலும், பல சமூக வேலைத்திட்டங்களை இவ்வியக்கம் முன்னெடுத்து நடத்திச் செல்லுகின்றனர். இதனால் இது பாலத்தீனர்களிடையே மிகுந்த செல்வாக்கைக் கொண்டுள்ளது.

இஸ்ரேல் நாட்டைப் பாலஸ்தீனர்களுக்கு மீளப் பெற்றுக்கொடுத்து இஸ்ரேல், மேற்குக் கரை, காசா ஆகிய பகுதிகளை இஸ்லாமியக் குடியரசாக மாற்றுவதே ஹமாசின் முக்கிய குறிக்கோள் ஆகும்.

பாலஸ்தீன விடுதலை இயக்கத் தலைவர் யாசர் அரபாத் இறந்த நாள் தொடக்கம் அங்கு நடந்த இடைத்தேர்தல்களில் ஹமாஸ் இயக்கம் பல வெற்றிகளைப் பெற்று வந்தது. ஜனவரி 2006 இல் 132 தொகுதிகளுக்கு நடந்த பொதுத் தேர்தல்களில் ஹமாஸ் 76 இடங்களைப் பெற்று பெரு வெற்றி பெற்றது.
## 2024-25 ஹமாஸ்-இஸ்ரேல் போர்

## மேற்கோள்கள்

## வெளி இணைப்புகள்
* Britannica

பகுப்பு:பாலஸ்தீன அரசியல் கட்சிகள்
பகுப்பு:புரட்சி இயக்கங்கள்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:1987இல் நிறுவப்பட்ட அரசியல் கட்சிகள்
பகுப்பு:காசாக்கரை
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்
மோ. ராஜா

**மோகன் ராஜா** (பிறப்பு: 15 சனவரி 1976) என்பவர் ஒரு தென்னிந்திய திரைப்பட இயக்குநர் மற்றும் திரைக்கதை ஆசிரியர் ஆவார். இவர் ஜெயம் (2002), எம். குமரன் சன் ஆஃப் மகாலட்சுமி (2004), சம்திங் சம்திங் உனக்கும் எனக்கும் (2006), சந்தோஷ் சுப்பிரமணியம் (2008), தில்லாலங்கடி (2010), தனி ஒருவன் (2015) போன்ற தமிழ்த் திரைப்படங்களை இயக்கியதன் மூலம் மிகவும் அறியப்படும் நபர் ஆனார்.

இவர் திரைப்படத் தொகுப்பாளர் மோகனின் மகனும் நடிகர் ஜெயம் ரவியின் அண்ணனும் ஆவார். இவரது பெரும்பாலும் படங்களுமே மறு ஆக்கப் படங்கள் என்பது குறிப்பிடத்தக்கது.

இவரது கலவையான வெற்றியின் ஒரு காலத்திற்குப் பிறகு, இவர் தனது முதல் எழுதி மற்றும் இயக்கிய அசல் படமான தனி ஒருவன் 2015 ஆம் ஆண்டில் வெளியாகி, அதே ஆண்டில் அதிக லாபம் ஈட்டிய தமிழ் படங்களில் ஒன்றாக மாறியது.

## திரைப்படங்கள்

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இந்தியத் தமிழர்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்